ปจดมาตรงวันทุกเดือนนับได้คือจะมาทุกวันที่ 26-30 วัน ซึ่ง ล่าสุดปดจมาวันที่31 กค หมดปจดวันที่ 2สค และได้มีเพศสัมพันธ์กับแฟนวันที่5 สค และกินยาคุมฉุกเฉินทันที ต่อมาในวันที่ 13สค ตอนกลางคืนมีเลือดสีแดงไหลออกมาจากช่องคลอด และวันที่14 สค ตอนเช้า เปลี่ยนเป็นสีน้ำตาล เลือดออกมาน้อยค่ะต้องเช็ดถึงจะออก แต่ก็รู้สึกได้ว่าเปียกๆในช่องคลอด ไม่มีอาการปวดท้องคัดเต้านมหรือปวดหลังใดๆตามมาเลยค่ะ สาเหตุเกิดจากอะไรคะ ยาคุม หรือ การปฎิสนธิ หรือควรต้องไปพบเพื่อหาสาเหตุ ขอบค่ะ
สวัสดีค่ะ หากประจำเดือนมาวันที่ 31 ก.ค. แล้วได้มีเพศสัมพันธ์ในวันที่ 5 ส.ค. เท่ากับมีเพศสัมพันธ์ในวันที่ 6 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% ดังนั้น ก็ไม่จำเป็นต้องทานยาคุมฉุกเฉินไปค่ะแต่หากได้ทานไปแล้ว และในวันที่ 13 ส.ค. ได้มีเลือดออกมา เลือดดังกล่าวก็น่าจะเกิดจากผลของยาคุมฉุกเฉินได้ค่ะ ไม่ใช่ประจำเดือน เพราะประจำเดือนเพิ่งมาไปไม่นาน ซึ่งก็ไม่ได้อันตรายอะไร ยังไม่จำเป็นต้องไปพบแพทย์ค่ะสำหรับประจำเดือนในรอบต่อไป อาจมาในช่วงเวลาเดิม หรือมาช้ากว่ากำหนดก็ได้ค่ะทั้งนี้ หากจะให้แน่นอนว่า มีการตั้งครรภ์เกิดขึ้นหรือไม่ ก็ให้ตรวจหาการตั้งครรภ์หลังจากที่มีเพศสัมพันธ์ไปแล้วอย่างน้อย 2 สัปดาห์ค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินโดยไม่จำเป็น เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ